

 Z A P I S N I K

38. sjednice Vijeća Mjesnog odbora Klaka,

održane 1. srpnja 2024.

u prostoru objekta mjesne samouprave, Zdenka Škreba 3, 

s početkom u 18,15 sati

NAZOČNI ČLANOVI VIJEĆA: Toma Kukoč,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Domagoj Cindrić

NENAZOČNI ČLANOVI: Petra Horvat, Hrvoje Telišman

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 37. sjednice Vijeća, održane 17. lipnja 2024. bez izmjena.
D N E V N I   R E D:

1. Prometna problematika u Dankovečkoj ulici kod k.br. 9 – donošenje zaključka
2. Pješački prijelazi u Ulici Mirka Deanovića – donošenje zaključka
3. Pitanja, prijedlozi i obavijesti.
Ad 1. Prometna problematika u Dankovečkoj ulici kod k.br. 9

Članovi Vijeća primili su pisani materijal uz poziv.

Vijeće jednoglasno, donosi
Z A K LJ U Č A K
o prometnoj problematici u Dankovečkoj ulici kod k.br. 9
I. Vijeće je suglasno s postavljanjem fizičkih prepreka parkiranju vozila ispred Dankovečke 9, a sukladno prijedlogu suvlasnika Dankovečke 9 koji je prilog ovom zaključku.

II. Vijeće je suglasno s postavljanjem fizičke prepreke parkiranju vozila ispred Dankovečke 7.

III. Vijeće pri odabiru prepreke upozorava i na nužne puteve za vozila hitnih službi.

Ad 2. Pješački prijelazi u Ulici Mirka Deanovića

Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu za rješavanjem prometne problematike u Ulici Mirka Deanovića
I. Vijeće Mjesnog odbora Klaka je suglasno s prijedlogom postavljanja uspornika prometa u Ulici Mirka Deanovića kod k.br. 15
II. Vijeće Mjesnog odbora Klaka je suglasno s prijedlogom iscrtavanja dvaju pješačkih prijelaza na križanju Ulice Mirka Deanovića kod k. br. 7, s pripadajućom vertikalnom signalizacijom i upuštenim rubnjakom.
III. Sadržaj ovog zaključka predviđen je Prometnim elaboratom poboljšanja funkcioniranja prometa na području Mjesnog odbora Klaka, čiji izvadak je prilog ovoga zaključka.
Budući da nitko više ne traži riječ, predsjednik zaključuje sjednicu.

Završeno  u 19,00 sati.

KLASA: 024-08/24-003/1367
URBROJ: 251-13-11-5/010-24-2
Zagreb, 1. srpnja 2024.

Zapisnik sastavio Toma Kukoč,

predsjednik Vijeća

